Shkurtimet nxisin dorëheqjen e shefit të ushtrisë franceze
Gjenerali Pierre de Villiers tha pas dorëheqjes se shkurtimet nuk do të mund t’i jepnin atij aftësinë për të “garantuar mbrojtjen” e vendit. .
Pas dorëheqjes, gjenerali Pierre de Villiers tha se shkurtimet buxhetore të propozuara këtë vit do t’i hiqnin atij aftësinë për të "garantuar" mbrojtjen e Francës. Kjo është prova e parë e madhe për Presidentin Macron: Presidenti Macron kërkon pakësimin e buxhetit të mbrojtjes për vitin 2017 me afër një miliardë dollarë në një përpjekje për të vënë nën kontroll defiçitin kombëtar të këtij viti. Por ai ka premtuar një rritje të shpenzimeve ushtarake për vitin 2018 dhe vitet pasuese: Administrata e Presidentit Trump është duke i bërë trysni aleatëve të NATO-s për të përmbushur këtë objektiv më shpejt, por ushtria e Francës tashmë është e angazhuar në disa fronte. Rreth shtatë mijë e pesëqind trupa janë dislokuar në rrugët e qyteteve franceze pas sulmeve të fundit terroriste. Forcat franceze janë të angazhuara në sulme ushtarake kundër xhihadistëve të Shtetit Islamik në Siri dhe Irak. Ushtria franceze po merr gjithashtu rolin udhëheqës në operacionet kundër terrorizmit në Afrikën Veriore. Një forcë prej 4,000 trupash franceze është dislokuar në mbarë rajonin e Sahelit: Shefi i ri ushtarak i zgjedhur nga Presidenti Macron, gjenerali Francois Lecointre, ka drejtuar misionin e Bashkimit e Evropian në Mali. Dhe Presidenti Macron vizitën e tij të parë shtetërore pas marrjes së detyrës e bëri pikërisht në Mali: Presidenti Macron u ka bërë thirrje aleatëve evropianë që të ndajnë barrën e operacioneve kundër terrorizmit në Afrikë.